recursal/SuperWikiNEXT-32B huggingface dataset:
**பெர்சி பிரேபுரூக் மோல்சுவர்த்** (*Percy Braybrooke Molesworth*; 2 ஏப்பிரல் 1867, கொழும்பு – 25 திசம்பர் 1908) பிரித்தானிய அரசு பொறியாளர் படையின் படைமேலரும், பயில்நிலை வானியலாளரும் ஆவார்.

வாழ்க்கையும் பணியும்
--------------------

இவர் கில்டுபோர்டு மோல்சுவர்த்தின் கடைசி மகன் ஆவார். இவர்வின்செசுட்டர் கல்லூரியில் படித்தார். இவர் 1886 இல் அரசு பொறியாளர் படையில் சேர்ந்து 1891 வரை காமிதேன் கோட்டையில் தங்கியிருந்தார். இவர் பிறகு ஆங்காங்குக்கு இடமாற்றம் பெற்றார். மூன்றாண்டுகளுக்குப் பிறகு இலங்கையில் உள்ள திருகோணமலைக்குச் சென்றார். இவர் 1906 இல் தன் திருகோணமலைத் தோட்டத்தில் முழுநேர வானியல் பணி மேற்கொள்ள ஓய்வு பெற்றார். ஆனால் இவர் தன் நோக்கம் நிறைவேறும் முன்பே இரத்தக்கழிசலால் இறந்துவிட்டார். இவர் திருகோணமலை, தாக்லாந்து சாலை, சுட்டீவன் கல்லறைத் தோட்டத்தில் அடக்கம் செய்யப்பட்டார். இவரது அடக்கம் அரசு நினைவு இருப்புக்கு இரண்டு இடம் தள்ளி அமைந்துள்ளது. 2013 செப்டம்பர் 19 வரை இவரது நினைவுக்கல்லில் பொறிப்புகள் காணப்பட்டன.

இவர் 1890 இல் பிரித்தானிய வானியல் கழகத்தை உருவாக்கிய நிறுவன உறுப்பினரில் ஒருவராவார். 1898 இல் இவர் அரசு வானியல் கழக ஆய்வுறுப்பினராகத் தேர்ந்தெடுக்கப்பட்டார்.

இவர் திறமையான நோக்கீட்டாளர். எனவே, இவர் 1903 முதல் 1905 வரை செவ்வாய், வியாழன் சார்ந்த முதல்தரப் படங்களை தன் நோக்கீட்டுவழி வரைந்தார். இவர் 1901 பிப்ரவரி 28 இல் வியாழன் தெற்குப் பட்டைகளில் நிகழும் "பெருங்குலைவைக் "கண்டறிந்தார். "தென்வெப்ப மண்டலக் குலைவு" எனப்படும் இது பின்னர் நாற்பது ஆண்டுகள் வரை நீடித்திருந்தது.

செவ்வாயில் உள்ள மோல்சுவர்த் மொத்தல் குழிப்பள்ளம் இவரது நினைவாகப் பெயரிடப்பட்டுள்ளது.

இவர் தான் பயன்படுத்திய ஒளித்தெறிப்புவகைத் தொலைநோக்கியை கொழும்புப் பல்கலைக்கழகத்துக் கொடையாக வழங்கியுள்ளார். இவரது இறப்புக்குப் பிறகு பல ஆண்டுகளுக்கு, இது 1988 வரை பயன்பாட்டில் இருந்துள்ளது. இதன் பொன்மப் (உலோகப்) பகுதிகள் களவாடப்பட்டு கழிவுப்பொருளாக விற்கப்பட்டுள்ளன. அதன் பிறகு இது பயனில் இல்லை; இதை இன்றும் கொழும்புப் பல்கலைக்கழக வானியல் காணகத்தில் காணலாம்.

வெளி இணைப்புகள்
---------------

### நினைவேந்தல்கள்

* **Monthly Notices of the Royal Astronomical Society** (69) 248
* **Obs** (32) 108

### பிற வெளியீடுகள்

* Description of the discovery of the southern disturbance
* Molesworth's description of his Mars observations

மேற்கோள்கள்
-----------

1. ↑  Nalaka Gunawardene (21 December 2008). "From Trincomalee to the planets: The journey of Percy B. Molesworth (1867 – 1908)". The Sunday Times, Wijeya Newspapers Ltd. Colombo, Sri Lanka. 29 July 2012 அன்று பார்க்கப்பட்டது.
2. ↑  Baum, Richard (2007). *Insights into Enthusiasm: The 1897-1898 Venus notebooks of P. B. Molesworth*. Journal of the British Astronomical Association vol. 117. பக். 9–19. Bibcode: 2007JBAA..117....9B.
**வீரமும் ஈரமும்** (*Veeramum Eeramum*) என்பது 2007 ஆண்டு வெளியான தமிழ் மொழித் திரைப்படம் ஆகும். சஞ்சய் ராம் இயக்கிய இப்படத்தில் சரவணன், அலெக்ஸ், தீபன் சக்ரவர்த்தி, சஞ்சய் ராம், கிருஷ்ணா, சோனிகா, தானியா, அஞ்சுஷா, சுதாகர் வசந்த் ஆகியோர் முக்கிய வேடங்களில் நடித்தனர். இப்படம் 5 அக்டோபர் 2007 அன்று வெளியானது.

கதை
---

சங்கர் அய்யா (சரவணன்) ஒரு குண்டர் குழு தலைர் ஆவார். அவரால் தூத்துக்குடி மற்றும் அதைச்சுற்றியுள்ள கிராமங்களில் அரிவாள் கலாச்சாரம் நிலவுகிறது. அவர் ஏழைகளுக்கும் வறியவர்களுக்கும் உதவும் ஒரு நல்ல மனிதர் என்பதன் காரணமாக கிராம மக்கள் அவரை மதிக்கிறார்கள். அவரது உறவினரும் கொடூரமான, சூழ்ச்சி மிக்கவனுமான செம்மரை பாண்டியனும் (சுதாகர் வசந்த்) சங்கர் அய்யாவுக்கும் பல தசாப்தங்களாக குடும்பப் பகை நிலவுகிறது. எனவே அடிக்கடி இருவருக்குமிடையில் குழுச் சண்டைகள் நடைபெற்று ரத்தம் சிந்தப்படுகிறது. இது கடலோரப் பகுதியில் சட்டம் ஒழுங்கு பிரச்சினையை உருவாக்குகிறது.

காவல் கண்காணிப்பாளர் வீரசங்கிலி (தீபன் சக்ரவர்த்தி) கும்பல் போர்களை தடுத்து நிறுத்துமாறு அரசு நிர்வாகத்தால் அறிவுறுத்தப்படுகிறார். இந்த கும்பல் போரை முடிவுக்குக் கொண்டவர முயன்ற இதற்கு முந்தைய காவல் கண்காணிப்பாளர் காணாமல் போயிருந்ததார். (உண்மையில் அவர் வெட்டப்பட்டு, அவரது உடல் ஆழ்கடலில் செம்மரையின் கும்பலால் மூழ்கடிக்கபட்டது! ) வீரசங்லி மிகவும் உறுதியான மனிதர், அவர் சமாதான பேச்சுவார்த்தை நடத்த முயற்சிக்கிறார். அதன் ஓரு பகுதியாக செம்மரையை சந்தித்து அவரது மரணம் குறித்து அச்சுறுத்துகிறார். ஆனாலும் செம்மரையை உடன்பாட்டுக்கு கொண்டுவர அவரால் இயலவில்லை. சங்கர் மீது தீராத வெறுப்பைக் கொண்ட செம்மரை, சங்கர் குடும்பத்தின் செல்வாக்கை ஏற்கமுடியாமல் அமைதியாக வாழ்கைக்குத் திரும்பாமல், சூழ்ச்சிகளில் தொடர்ந்து ஈடுபட்டே வருகிறார். இது அதிர்ச்சியூட்டும் உச்ச முடிவுக்கு வழிவகுக்கிறது.

நடிகர்கள்
---------

* சரவணன் சங்கர் அய்யாவாக
* தீபன் சக்ரவர்த்தி வீரசங்கிலியாக
* சஞ்சய் ராம்
* சோனிகா
* தானியா
* அஞ்சுஷா
* சுதாகர் வசந்த்

இசை
---

இப்படத்திற்கு யுகேந்திரன் இசையமைத்தார்.

* "மானே மயிலழகே" - கே.எஸ் சித்ரா
* "ஓரு க்ஷணம்" - ஹரிஷ் ராகவேந்திரா, ஸ்ரீலேகா பார்த்த்சாரதி
* "புருஷா பயலே" - கார்த்திக், பிரசாந்தி
* "வானம் தொட்டு" - யுகேந்திரன்
* "சம்பம் புடிச்ச" - ஸ்வர்ணலதா

வரவேற்பு
--------

*இந்து* எழுதியது "இயக்குனர் சஞ்சய்ராம், கதை, திரைக்கதை, உரையாடல், பாடல், தயாரிப்பு ஆகியவற்றை செய்துள்ளார். உரையாடல், பாடல், தயாரிப்பைப் பொருத்தவரை நன்கு செய்துள்ளார். இருப்பினும், இந்த வகையான கதைக்களம் தமிழ் சினிமாவில் ஏற்கனவே சிறப்பாகக் கையாளப்பட்டிருப்பதால், அவர் திரைக்கதையில் மேலும் கவனம் செலுத்தியிருக்க வேண்டும். " *IndiaGlitz* "வீரமும் ஈரமும் படமானது அதிரடி படப் பிரியர்களுக்கு ஆனந்தத்தை வழங்கும், அதிரடி திரைப்படமாக உள்ளது" என்று எழுதியது.

குறிப்புகள்
-----------

1. ↑
2. ↑  "Plot without pep". *தி இந்து*. 12 October 2007.. பார்த்த நாள்: 21 August 2014.
3. ↑
**பெர்சல்பைடு** (*Persulfide*) என்பது R-S-S-H என்ற வேதி வினைக்குழுவைக் குறிக்கிறது. இரும்பு-கந்தக புரதங்களின் உயிரிணைவாக்க வினையில் இடைநிலை வேதிப்பொருளாக பெர்சல்பைடுகள் கிடைக்கின்றன. சமிக்ஞை மூலக்கூறான ஐதரசன் சல்பைடு தயாரிப்பில் முன்னோடிச் சேர்மமாகவும் பெர்சல்பைடு பயன்படுகிறது.

பெயரிடல்
--------

கரிமக் கந்தக சேர்மங்களுக்குப் பயன்படுத்தப்படும் பெயரிடல் பெரும்பாலும் முறைமையற்றது. சில நேரங்களில் பெர்சல்பைடுகள் ஐதரோசல்பைடுகள் என்று அழைக்கப்படுகின்றன. R-S-S-R குழுவுடன் இணைந்துள்ள இருசல்பைடுகளின் குழப்பத்தைத் தவிர்க்க, இருசல்பைடு பிணைப்பின் ஒரு முனையில் H இருகக வேண்டுமென வலியுறுத்தப்படுகிறது.

பண்புகள்
--------

தயோல்களுடன் (R-S-H) ஒப்பிடும்போது, ​​பெர்சல்பைடுகள் அசாதாரணமானவையாகும். தனிம கந்தகத்தின் இழப்பைப் பொறுத்து அவை வெப்ப இயக்கவியல் ரீதியாக நிலையற்றவை:

RSSH → RSH + 1/8 S8
ஆனால் பெர்சல்பைடுகள் இயக்கவியல் ரீதியாக நிலையானவை.

S-H பிணைப்பு தயோல்களை விட அதிக அமிலத்தன்மையும் உடையக்கூடிய தன்மையும் கொண்டது. இதை ஒரு பொதுவான பெர்சல்பைடின் பிணைப்பு விலகல் ஆற்றலில் காணலாம். வழக்கமான தயோலை விட 22 கிலோகலோரி/மோல் மதிப்பு பிணைப்பு விலகல் ஆற்றல் கொண்டு பலவீனமானதாக இருக்கும். தயோகளின் 7.5 என்ற pKa மதிப்புடன் ஒப்பிடும்போது பெர்சல்பைடுகளின் pKa 6.2 மட்டுமேயாகும். எனவே, நடுநிலை pH இல் அயனியாக்கம் செய்யப்பட்ட வடிவத்தில் பெர்சல்பைடுகள் முக்கியமானவையாக உள்ளன.இந்த விளைவு RSS· உருபுகளின் நிலைத்தன்மைக்குக் காரணம் ஆகிறது.

கட்டமைப்பும் வினைகளும்
----------------------

டிரைடில் பெர்சல்பைடின் அமைப்பு எக்சுகதிர் படிகவியல் நுட்பம் மூலம் தீர்மானிக்கப்படுகிறது. S-S பிணைப்பின் பிணைப்பு நீளம் 204 பைக்கோமீட்டர்களாக உள்ளது. C-S-S-H பிணைப்பின் இருமுகக் கோணம் 82° ஆகும். இந்த அளவுருக்கள் விதிவிலக்கானவை. (C6H5)3CSSH ஒரு கந்தக மூலமாக செயல்படுகிறது. முப்பீனைல்பாசுபீனுடன் இது வினைபுரிந்து முப்பீனைல்பாசுபீன் சல்பைடையும் முப்பீனைல்மெத்தேன்தயோலையும் கொடுக்கிறது. 

(C6H5)3CSSH + P(C6H5)3 → (C6H5)3CSH + SP(C6H5)3

உயிரிணைவாக்கம் மற்றும் வினையூக்கம்
----------------------------------

துணைக்காரணிகளான 4-தயோயூரிடின் மற்றும் தயமீன் ஆகியவை பெர்சல்பைடுகளின் செயலால் உற்பத்தி செய்யப்படுகின்றன.

கார்பன் டைசல்பைடு  மற்றும் மெர்கேப்டோபைருவேட்டு ஆகியவற்றின் மக்கும் தன்மையில் பெர்சல்பைடுகள் இடைநிலைகளாகப் பயன்படுத்தப்படுகின்றன.

மேற்கோள்கள்
-----------

1. 1 2  Park, Chung-Min; Weerasinghe, Laksiri; Day, Jacob J.; Fukuto, Jon M.; Xian, Ming (2015). "Persulfides: Current knowledge and challenges in chemistry and chemical biology". *Molecular Biosystems* **11** (7): 1775–1785. doi:10.1039/c5mb00216h. பப்மெட்:25969163.
2. ↑  Bailey, T. Spencer; Zakharov, Lev N.; Pluth, Michael D. (2014). "Understanding Hydrogen Sulfide Storage: Probing Conditions for Sulfide Release from Hydrodisulfides". *Journal of the American Chemical Society* **136** (30): 10573–10576. doi:10.1021/ja505371z. பப்மெட்:25010540.
3. ↑  Catignani, George L. Robert A. Neal (1975). "Evidence for the formation of a protein bound hydrodisulfide resulting from the microsomal mixed function oxidase catalyzed desulfuration of carbon disulfide". *Biochemical and Biophysical Research Communications* **65** (2): 629–636. doi:10.1016/S0006-291X(75)80193-8. பப்மெட்:238535.
இயற்கை சிந்தனை
**தியானம்** என்பது சில நன்மைகளை உணர அல்லது மனதின் உள்ளடக்கத்தை அறியாமல் அதனை ஒப்புக் கொள்ள, அல்லது தியானத்தையே ஒரு முடிவாக நினைத்து ஒரு நபர் மனதை இயக்குதல் அல்லது பயிற்றுவித்தல், அல்லது உணர்வு நிலையைத் தூண்டுதல் மூலம் செய்யப்படும் நடைமுறையாகும்.

*தியானம்* என்பது தளர்வு, உள் சக்தி அல்லது உயிர் சக்தியை (கி, ரெய்கி, பிராணா, போன்றவை) உருவாக்குதல் மற்றும் இரக்கத்தை வளர்த்துக் கொள்ளுதல், அன்பு, பொறுமை, தாராள குணம் மற்றும் மன்னிப்பு ஆகியவற்றை ஊக்குவிக்க வடிவமைக்கப்பட்டுள்ள நுட்பங்கள் போன்ற பரந்த பல்வேறு நடைமுறைகளை குறிக்கிறது. குறிப்பாக ஒரு இலட்சிய வடிவம் தியானம் ஒற்றை-குறியிடப்பட்ட செறிவை சிரமமின்றி தொடர்ந்து நோக்குகிறது. இது அதன் பயிற்சியாளரை எந்தவொரு வாழ்க்கை செயல்பாட்டில் ஈடுபடும் போதும் ஒரு அழிக்கமுடியாத நல்வாழ்வு உணர்வை அனுபவிக்க உதவுகிறது.

உசாத்துணை
---------

1. ↑  Watts, Alan. "11 \_10-4-1 Meditation." *Eastern Wisdom: Zen in the West & Meditations.* The Alan Watts Foundation. 2009. MP3 CD. @4:45
2. ↑  University of Wisconsin-Madison (2008, March 27). Compassion Meditation Changes The Brain. ScienceDaily. Retrieved November 1, 2012, from
**பாக்கிதான் விவசாயிகள் சங்கம்** (*Farmers Association of Pakistan*) பாக்கித்தானை தளமாகக் கொண்ட ஒரு விவசாயிகள் அமைப்பாகும். சிறு மற்றும் நடுத்தர நிறுவன விவசாயிகள் சங்கம் என்ற பெயராலும் இச்சங்கம் அழைக்கப்படுகிறது. நிலப்பிரபுக்களின் மிக முக்கியமான பரப்புரை அமைப்பு" என்று பாக்கிதான் விவசாயிகள் சங்கம் விவரிக்கப்படுகிறது. லாகூரை தலைமையிடமாகக் கொண்ட பாக்கித்தான் கிசான் ரப்தா கமிட்டி என்ற விவாயிகள் குழுவின் ஓர் அங்கமாக இருக்கும் இருபதுக்கும் மேற்பட்ட அமைப்புகளில் இதுவும் ஒன்றாகும்.

பாக்கிதான் விவசாயிகள் சங்கத்தின் தலைவராக சா மெகமூத் குரேசி செயல்படுகிறார்.

நாட்டின் உணவு மற்றும் உரப் பிரச்சினைகளைத் தீர்க்க இராணுவத்துடன் ஒத்துழைக்குமாறு விவசாயிகள் சங்கம் வலியுறுத்துகிறது.

மேற்கோள்கள்
-----------

1. 1 2  Akhtar, Aasim Sajjad (2018) (in en). *The Politics of Common Sense: State, Society and Culture in Pakistan*. Cambridge University Press. பன்னாட்டுத் தரப்புத்தக எண்:9781107155664. .
2. ↑  InpaperMagazine, From (2012-12-17). "Exploiting sweet potato potential" (in en-US). *DAWN.COM*. .
3. ↑  "Agriculture subsidies: Pakistan versus India". *Business Recorder*. March 28, 2014. 2014-03-28 அன்று மூலம் பரணிடப்பட்டது.
4. ↑  "Farmers call for protecting Basmati rice" (in en). *The Express Tribune*. 20 October 2020. .
5. ↑  Iftikhar, Alam (9 November 2020). "Farmers without voice" (in en). *Daily Pakistan Global*. .
4ஆம் நூற்றாண்டைச் சேர்ந்த சீனப்பட்டு. ஆசியாவின் பல்வேறு நாடுகளையும் (இந்தியா, சீனா, மத்திய கிழக்கு ஆசிய நாடுகள்) பட்டு வர்த்தகத்தால் இணைத்த பட்டுப் பாதை ஆசிய வரலாற்றின் இணைப்புப் பாலமாகும்.
**ஆசியாவின் வரலாறு**, தெற்காசியா, கிழக்காசியா மற்றும் நடு ஆசியா உள்ளிட்ட பல்வேறு பகுதிகளின் வராலாற்றுத் தொகுப்பாகும். இவ்வரலாறு பல்வேறு ஆறு, கடல் சார்ந்த நாகரிகங்களின் பிறப்பிடமாகவும் விளங்குகிறது. ஆசியப் பள்ளத்தாக்குகள், ஆற்றுப்படுகைகள் உலகின் முக்கிய நாகரிகங்களான சிந்து சமவெளி, அரப்பா, மெசொப்பொத்தேமியா, சீன மற்றும் எகிப்து நாகரிகங்களை வளர்த்தெடுத்த நாகரிகத்தொட்டில்களாகும். வளமான நிலங்கள், தட்ப வெப்ப நிலைகள் போன்றவை முக்கியப் பயிர்களை வளர்த்தெடுக்கக் காரணமாய் அமைந்தன. மக்கள் வாழத்தகுந்த நிலப்பரப்பாதலால் கிராமம், நகரம் உள்ளிட்ட சமூகங்களாக அந்நாகரிகங்கள் அமைந்திருந்தன. இச்சமூகங்கள் கணிதம், அறிவியல், கலை மற்றும் பண்பாட்டு வளர்ச்சி பெற்றிருந்தன. சமூகங்கள் சிற்றரசுகளாகவும், பேரரசுகளாகவும் ஆட்சி செய்தன.

பட்டு வர்த்தகம் சார்ந்த பண்டைய வணிகம் ஆசிய நாடுகளுக்கிடையே ஒரு இணைப்புக்காரணியாக விளங்கியது. பட்டு வர்த்தகத்தோடல்லாமல் ஏனைய கலை, பண்பாடு மற்றும் பிற வணிக பண்டமாற்றிலும் ஆசிய நாடுகள் இணக்கமாயிருந்தன. இவற்றின் வரலாறு மற்றும் ஆட்சிப் பரவல் காலக்கோட்டில் பல்வேறு ஆசிய நாடுகள் மலரக் காரணமாயிருந்தன.
**தஞ்சை நெல்லித்தோப்பு காத்தாயிஅம்மன் கோயில்** தமிழ்நாட்டில் தஞ்சாவூர் மாவட்டம், தஞ்சை நெல்லித்தோப்பு என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பதினேழாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் காத்தாயி அம்மன் சன்னதியும், அக்னி வீரபத்திரர், முன்னோடியான், வீரனார், நாகக்கண்ணி. மதுரை வீரன், சங்கிலி கருப்பு, சப்த கன்னிகள், காத்தவராயன், பட்டவன், பத்ரகாளி, சப்பானி வீரன் உபசன்னதிகளும் உள்ளன. இங்குக் கோயில் தேர் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி ஒருகாலப் பூசை நடக்கின்றது. ஆடி மாதம் ஆடிக்கழிவு முக்கிய திருவிழாவாக நடைபெறுகிறது. புரட்டாசி, கார்த்திகை, பங்குனி மாதம் நவராத்திரி, திருக்கார்த்திகை, உத்திரம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**தீஜ் (Teej)** என்பது இந்து சமயத்தில் பெண்களால் கொண்டாடப்படும் பண்டிகைக்களுக்கான பொதுவான பெயர் ஆகும். ஹர்யாலி தீஜ் மற்றும் ஹர்டாலிகா தீஜ் ஆகியவை பருவப் பெயர்ச்சிக் காற்று காலங்களை வரவேற்கும் விதமாக சிறுமிகள் மற்றும் பெண்களால் பாடல்கள், நடனங்கள் மற்றும் வழிபாடுகளால் கொண்டாடப்படுகின்ற விழாக்களாகும். தீஜ் பருவக்காற்று விழாக்கள் பார்வதி தேவி சிவனுடன் இணைவதைக் கொண்டாடும் வகையில் அமைகிறது. தீஜ் கொண்டாட்டத்தின் போது பெண்கள் அடிக்கடி நோன்பு மேற்கொள்கிறார்கள். ஹர்டாலிகா தீஜ் பண்டிகையானது வட இந்தியாவின் பெரும்பாலான பகுதிகளிலும் (பீகார், ஜார்க்கண்ட், உத்தரப்பிரதேசம், மத்தியப்பிரதேசம், மகாராட்டிரம், உத்தர்காண்ட், சிக்கிம், இராஜஸ்தான்) நேபாளத்தின் அனைத்துப் பகுதிகளிலும் கொண்டாடப்படுகிறது. இந்துக்களின் நாட்காட்டியின்படியான சிரவண் மற்றும் புரட்டாசி மாதங்களில் பருவக்காற்றைக் கொண்டாடும் விதமாகப் பெண்களால் தீஜ் விழா அனுசரிக்கப்படுகிறது. இந்த விழாக்காலத்தில் பெண்கள் பார்வதி மற்றும் சிவன் ஆகிய தெய்வங்களை வழிபடுகி்ன்றனர்.

மேற்கோள்கள்
-----------

1. ↑  "[MITCH EPSTEIN]." *Aperture*, no. 105, 1986, pp. 52–57. *JSTOR*, www.jstor.org/stable/24472056. Accessed 6 Aug. 2021.
2. ↑  "Teej Festival | What is Teej? | Type of Teej Festival | Names of Teej Festival | Upcoming Teej Festival". *thedivineindia.com* (ஆங்கிலம்). 2022-07-11 அன்று பார்க்கப்பட்டது.
**அனுசுயாபாய் காலே** (*Anasuyabai Kale*) ஓர் இந்திய அரசியல்வாதி ஆவாா். இவா், 1952ஆம் ஆண்டில் இந்திய நாடாளுமன்றத்தின் கீழ்சபையான மக்களவைக்கு, நாக்பூர் தொகுதியிலிருந்து இந்திய தேசிய காங்கிரஸ் கட்சி வேட்பாளராகப் போட்டியிட்டு தேர்ந்தெடுக்கப்பட்டார். பின்னா் இவர் இரண்டாவது முறையாக மக்களவை உறுப்பினராக 1957ஆம் ஆண்டில் மீண்டும் தேர்ந்தெடுக்கப்பட்டார்.
மக்களவைக்குத் தேர்ந்தெடுக்கப்படுவதற்கு முன்னர், காலே மத்திய மாகாணங்கள் மற்றும் பேரர் சட்டமன்ற உறுப்பினராக இருந்தார். இவர் 1928 ஆம் ஆண்டில் இதற்காக பரிந்துரைக்கப்பட்டார்.பின்பு, இவர் 1937ஆம் ஆண்டில் மத்திய மாகாண சட்டமன்றத்தின் துணை சபாநாயகராகவும் பணியாற்றினார். 1948இல், இவர் அகில இந்திய மகளிர் மாநாட்டின் தலைவராக இருந்தார்.

இவர், ஆந்த் மாநில திவானின் வழித்தோன்றல் ஆவார். இவர் நாசிக், வாகேரின் காலேவின் கிளையில் திருமணம் செய்து கொண்டார். இவர் புனேயில் ஹுஜூர் பாகா உயர்நிலைப் பள்ளியிலும் படித்தாா். பின்பு, புனே பெர்க்குசன் கல்லூரியிலும் கல்வி கற்றார். பின்னர் வடோதரா மகாராஜா சாயாஜிராவ் பல்கலைக்கழகத்தில் பட்டம் படித்தாா். இவர் புருஷோத்தம் பாலகிருஷ்ணா காலே என்பவரை மணந்தார். இவருக்கு மூன்று மகன்களும் இரண்டு மகள்களும் இருந்தனர். 1957 ஆம் ஆண்டில் நாக்பூரிலிருந்து மக்களவைத் தேர்தலில் வெற்றி பெற்ற பின்னர், இரண்டு ஆண்டுகளுக்குப் பிறகு இவர் இடைக்காலத்தில் இறந்தார்.

குறிப்புகள்
-----------

1. 1 2 3  "Anasuyabai Kale Profile". Lok Sabha. 8 ஆகத்து 2016 அன்று மூலம் பரணிடப்பட்டது. 14 ஜூன் 2016 அன்று பார்க்கப்பட்டது.
2. ↑  S.R. Bakshi And O.P. Ralhan (2008). *Madhya Pradesh Through the Ages*. Sarup & Sons. பக். 68–. பன்னாட்டுத் தரப்புத்தக எண்:978-81-7625-806-7.. பார்த்த நாள்: 2016-06-14.
3. ↑  "Past Presidents". All India Women's Conference. 9 மார்ச்சு 2016 அன்று மூலம் பரணிடப்பட்டது. 15 சூலை 2016 அன்று பார்க்கப்பட்டது.
காணிக்காரன் இந்தியாவில் கேரளா முழுவதும் குடியமர்ந்துள்ள பெரிய பழங்குடியின சமூகம் ஆகும். ,  கி.பி. 2007-ன் கணக்கெடுப்பின் படி சுமார் 19000 காணிக்காரர்கள் கேரளா மற்றும் தமிழ்நாடு கிராமங்களில் காணப்படுகிறார்கள். இவர்கள் கேரளாவின் திருவனந்தபுரம் மற்றும் கொல்லம் மாவட்டங்களில் காடுகள் மற்றும் காடுகளை ஒட்டியும்.மேலும் கன்னியாகுமரி மற்றும் திருநெல்வேலி மாவட்டங்களிலும் ,காணப்படுகிறார்கள். இவர்களின் பொருளாதாரத்தில் முன்னேற்றம் அடைந்தவர்கள் சிலர் காணப்பட்டாலும் பெரும்பாலானோர் பின்தங்கியே உள்ளனர். காணிக்காரர்கள் கறுப்பு நிற தோற்றமும், வட்டமான தலையும்சுருண்ட முடியும், அகன்ற மூக்கும் உடையவர்களாகவும் பார்பதற்கு மிகவும் கவர்ச்சியாகவும் காணப்படுவார்கள்..

அவர்களுடைய முக்கிய தொழிலாக விவசாயம் காணப்படுவதால் அவர்கள் எல்லாவற்றையும் பயிரிடுவார்கள். அதுமட்டுமின்றி மீன் பிடிப்பதிலும், வேட்டையாடுவதிலும், அவர்களுக்கு ஆர்வம் அதிகம். அவர்களில் 53.84% பேர் கல்வியறிவு உடையவர்கள். காணிக்காரர் நிர்தம் (காணிக்காரர் நடனம்) என்பது ஒரு வகையான குழு நடனம் கிராமப்புரங்களில் நடத்தப்படுவது ஆகும்.

  

.

மேலும் காண்க
------------

* Kanikkaran language
* Amboori Village

குறிப்புகள்
-----------

1. ↑  Kanikkaran A language of India.
2. ↑  "Spirits Can be Tied to Palms!". 2011-04-10 அன்று மூலம் பரணிடப்பட்டது. 2017-07-07 அன்று பார்க்கப்பட்டது.
3. ↑  Tribal Dances பரணிடப்பட்டது 2017-08-06 at the வந்தவழி இயந்திரம்.
4. ↑  Lewis, Paul M. ed. (2009), *Ethnologue: Languages of the World, Sixteenth edition*, SIL International, ISBN 978-1-55671-216-6 More than one of `|ISBN=` மற்றும் `|isbn=` specified (உதவி)
**திருவாரூர் யக்ஞேயசுவரர் கோயில்** திருவாரூர் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் திருவாரூர் மாவட்டத்தில் திருவாரூரில் அமைந்துள்ளது.

இறைவன், இறைவி
-------------

இக்கோயிலின் மூலவராக கிழக்கு நோக்கிய நிலையில் யக்ஞேயசுவரர் உள்ளார். இறைவி உத்ரவேதி தெற்கு நோக்கிய நிலையில் காணப்படுகிறார். சிவனும், பார்வதியும் கைலாசத்தில் வடக்கு திசையில் உள்ளனர். உத்திரம் என்றால் வடக்கு, வேதி என்றால் தேவி என்ற நிலையில் உத்ரதேவியாக இறைவி உள்ளார். திருவாரூர் தியாகராசர் கோயிலுக்கான தீர்த்தமான கமலாலயமே இக்கோயிலின் தீர்த்தம் ஆகும்.

அமைப்பு
-------

வழக்கமாக கோயில்களின் பிரதான வாயில் மூலவருக்கு எதிரே காணப்படும். ஆனால் இக்கோயிலின் பின் புறத்தில் மேற்குத் திசையில் காணப்படுகிறது. திருச்சுற்றில் பைரவர், சனீசுவரர், சூரியன், சண்டிகேசுவரர் உள்ளனர். அருகில் நவக்கிரக சன்னதி உள்ளது. திருச்சுற்றில் கைலாசநாதர் 16 பட்டைகளுடன் காணப்படுகிறார். ஐந்து தலையைக் கொண்டிருந்த பிரம்மா, சிவனுக்கு இணையாக தன்னை எண்ணிக்கொண்டு கர்வம் அடைந்தார். அவரது கர்வத்தை அடக்கும் நிலையில் சிவன் பிரம்மாவின் ஒரு தலையைக் கொய்தார். தவறை உணர்ந்த பிரம்மா அதனைச் சரிசெய்ய இத்தலத்தைத் தேர்ந்தெடுத்து ருத்ர யாகம் என்ற பெயரில் யாகத்தை நடத்தினார். அவரது வேண்டுகோள் நிறைவேறவே, மீண்டும் படைக்கும் ஆற்றலை சிவன் மூலமாகப் பெற்றார். ஆதலால் இத்தல இறைவன் யக்யேசுவரர் என்றும் யாகநாதர் என்றும் அழைக்கப்படுகிறார்.

திருவிழாக்கள்
-------------

சிவராத்திரி, கார்த்திகை போன்றவை இக்கோயிலில் நடைபெறும் திருவிழாக்களாகும்.

மேற்கோள்கள்
-----------

1. 1 2 3   அருள்மிகு யக்ஞேயஸ்வரர் திருக்கோயில், தினமலர் கோயில்கள்
**பாத்தியம்** என்பது இந்து சமய கடவுளுக்கு செய்யும் உபசார முறைகளில் ஒன்றாகும். இப்பூசை முறையானது தசோபசாரம் எனும் பத்துவகையான உபசார முறைகளிலும், சோடசோபசாரம் எனும் பதினாறு வகையான உபசார முறைகளிலும் அடங்குவதாகும்.

இந்த உபாசார முறையில் மூல மந்திரத்தினை உச்சரித்து, மூர்த்தியின் திருவடிகளில் தீர்த்தம் சமர்ப்பித்தலாகும். பாத்தியம் என்பது சிவபெருமானுடைய திருவடியில் பொருந்தும் குறியாகவும் அறியப்படுகிறது.

கருவி நூல்
----------

சைவ சமய சிந்தாமணி - கா அருணாசல தேசிகமணி பூசைக்கிரியைகள்

| * பா
* உ
* தொ
 பூசைக் கிரியைகள்  |
| --- |
| 
* பட்டியல்
* வலைவாசல்
* பகுப்பு

 |
| பஞ்சோபசாரம் | 
* பார்த்தியோபசாரம்
* ஜலியோபசாரம்
* நைசசோபசாரம்
* வாய்வியோசாரம்
* வைகாயசோபசாரம்

 |
| தசோபசாரம் | 
* ஆவாகனம்
* தாபனம்
* சந்நிதானம்
* சந்திரோதனம்
* அவகுண்டனம்
* தேனுமுத்திரை
* பாத்தியம்
* ஆசமனியம்
* அருக்கியம்
* புட்பதானம்

 |
| சோடசோபசாரம் | 
* ஆவாகனம்
* தாபனம்
* சந்நிதானம்
* சந்நிரோதனம்
* அவகுண்டவம்
* தேனுமுத்திரை
* பாத்தியம்
* அசமனீயம்
* அருக்கியம்
* புஷ்பதானம்
* தூபம்
* தீபம்
* நைவேத்தியம்
* பாணீயம்
* செபசமர்ப்பணம்
* ஆராத்திரிகை

 |
| 
* பட்டியல்
* வலைவாசல்
* பகுப்பு
* 

 |
**தீட்டாஹீலிங்** என்பது 1994 ஆம் ஆண்டில் வியன்னா ஸ்டிபால் என்பவரால் உருவாக்கப்பட்ட ஒரு சுய உதவி முறை ஆகும். இது மக்கள் தங்களது உடல்நலம், செல்வம் அல்லது அன்பு போன்றவற்றில் தங்கள் இலக்குகளை அடைவதைத் தடுக்கின்ற ஆழ்மனது நம்பிக்கைகளை மாற்ற உதவுகிறது.

செயல்படுத்துதல்
---------------

தீட்டாஹீலிங் என்பது ‘நம்பிக்கையே தீர்வு அளிக்கிறது’ எனப்படும் தனிப்பட்ட அமர்வுகளின் வடிவத்தில் பயன்படுத்தப்படுகிறது, இதில் வாடிக்கையாளரும் தீட்டா பயிற்சியாளரும் ஒருவருக்கொருவர் நேருக்கு நேராக அல்லது தொலைபேசியில் அமர்ந்திருக்கிறார்கள். இது தினசரி சுய தியானம் மற்றும் தன்னைத்தானே உள்ளாய்வு செய்யும்  ஒரு வழியாகவும் பயன்படுத்தப்படலாம்.

‘நம்பிக்கைகள்’ என அழைக்கபடும் அடிப்படை, மரபணு, வரலாறு மற்றும் ஆன்மா அடிப்படையிலான ஆழ்மனதில் இருக்கக்கூடியவனவற்றை  பங்கேற்பாளர் கண்டுபிடித்து மாற்ற முடியும் என்பது இதன் கருத்து ஆகும்.

ஆரோக்கியத்தையும் நல்வாழ்வையும் மேம்படுத்துவதே இதன் குறிக்கோள் ஆகும். வியன்னா கூறுவது போல், "நம்பிக்கை தீர்வு அளிக்கும்" என்பது எதிர்மறையான சிந்தனை முறைகளை மாற்றி ஆக்கபூர்வமான மற்றும் நன்மை பயக்கும் திறனை நமக்கு அளிக்கிறது.

தத்துவம்
--------

வியன்னா ஸ்டிபலின் கருத்துப்படி, தீட்டாஹீலிங் தத்துவம் 'ஏழு வளர்ச்சி நிலைகளை ' மையமாகக் கொண்டுள்ளது, இது 'ஏழாவது வளர்ச்சி நிலை அனைத்தையும் உருவாக்கியவர்' என்பதன் முக்கியத்துவத்தைக் காட்டுவதற்கான ஒரு கட்டமைப்பைக் அளிக்கும். மேலும் இது 'அன்பு மற்றும் நுண்ணறிவின் இடம்' என்றும் விவரிக்கப்படுகிறது. அணுக்கள் மற்றும் துகள்களின் இயக்கத்துடன் தொடர்புடைய ஏழு வளர்ச்சி நிலைகள் பௌதீக மற்றும் ஆன்மீக உலகத்தை விளக்குகின்றன, ஏழாவது வளர்ச்சி நிலைஎல்லாவற்றையும் உருவாக்கும் உயிர் சக்தியாகும். மேலும், அதன் கருத்துக்களை பெரும்பாலான மதங்களுடைய கருத்துகளுடன் ஒன்றிணைக்க முடியும்.

விமர்சனம்
---------

தீட்டாஹீலிங் தத்துவம் ஆழ்ந்த மற்றும் நம்பிக்கையை அடிப்படையாக கொண்ட காரணத்தினால் விமர்சிக்கப்பட்டுள்ளது.

மேற்கோள்கள்
-----------

1. ↑  D’Silva, Melissa D’Costa (2013-12-15). "Heard about Theta healing?". *DNA India* (ஆங்கிலம்). 2021-03-27 அன்று பார்க்கப்பட்டது.
2. 1 2 . .
3. ↑  BusinessWorld. "The art of healing through thinking and gongs | BusinessWorld" (ஆங்கிலம்). 2021-03-27 அன்று பார்க்கப்பட்டது.
4. 1 2  "'Temassız kartları' kullananlar dikkat!". *CNN Türk* (துருக்கிஷ்). 2021-03-27 அன்று பார்க்கப்பட்டது.
5. ↑  "ThetaHealing: técnica holística e alternativa promete cura energética". *Vogue* (போர்ச்சுகீஸ்). 2021-03-27 அன்று பார்க்கப்பட்டது.
6. ↑  "Theta healing: Latest in alternative therapy clan - Times of India". *The Times of India* (ஆங்கிலம்). 2021-03-27 அன்று பார்க்கப்பட்டது.
7. ↑  . Missing or empty `|title=` (உதவி)
8. ↑  "One with the above - The Hindu". *web.archive.org*. 2020-10-18. Archived from the original on 2020-10-18. 2021-03-27 அன்று பார்க்கப்பட்டது.CS1 maint: unfit url (link)
9. ↑  "ThetaHealing: técnica holística e alternativa promete cura energética". *Vogue* (போர்ச்சுகீஸ்). 2021-03-27 அன்று பார்க்கப்பட்டது.
10. ↑  "The Mind Body Soul Experience: a celebration of good posture, human credulousness and the placebo effect". *the Guardian* (ஆங்கிலம்). 2014-11-09. 2021-03-27 அன்று பார்க்கப்பட்டது.
11. ↑  GmbH, news networld Internetservice (2014-12-12). "Spiritualität - Mystik zwischen Humbug und Lebenshilfe". *news.at* (ஜெர்மன்). 2021-03-27 அன்று பார்க்கப்பட்டது.
**பாத்திமா பாபு** (*Fathima Babu*) என்பவர் தமிழ் திரைப்பட மற்றும் தொலைக்காட்சி நடிகையும், செய்தி வாசிப்பாளரும் ஆவார். இவர் பாபு என்பவரைத் திருமணம் செய்து கொண்டார். 

தூர்தர்சன் தொலைக்காட்சி, ஜெயா தொலைக்காட்சியில் ஆகியவற்றில் செய்தி வாசிப்பாளராக இருந்தார்.  மின்னலே, திருத்தனி, பத்ரி போன்ற பல தமிழ்த் திரைப்படங்களில் நடித்துள்ளார். தொலைக்காட்சி தொடர்களில் குணச்சித்திரக் கதாப்பாத்திரத்தில் நடித்தவர், *தாலியா தகரமா* என்ற நகைச்சுவை தொலைக்காட்சி தொடரை இயக்க திட்டமிட்டிருந்தார். 

இவர் முன்னாள் முதல்வர் செயலலிதா அ.தி.மு.கவின் தலைமையிடத்தில் இருந்தபோது அக்கட்சியில் இணைந்தார். இவருடன் செய்தி வாசிப்பாளர் நிர்மலா பெரியசாமியும் இணைந்தார். இவர்களை அதிமுகவின் தலைமைப் பேச்சாளர்களாக 2013 இல் செயலலிதா நியமித்திருந்தார்.

மேற்கோள்கள்
-----------

1. ↑  Dinamalar (19 October 2015). "செய்தி வாசிப்பாளர் பாத்திமா பாபு மீது நடவடிக்கை? - Is action take against Fathima babu". *தினமலர் - சினிமா*.
2. ↑  "ஸ்டாலின், பாத்திமாபாபு தொடர்பாக பல்லாண்டுகளாகப் புகைந்து கொண்டிருந்த வதந்திகளுக்கு முற்றுப்புள்ளி!". *Dinamani*.
3. ↑  Dinamalar (5 January 2016). "சீரியல் இயக்குனராகிறார் பாத்திமா பாபு - Fathimababu turn as serial director". *தினமலர் - சினிமா*.
4. ↑  "செங்குட்டுவன், நிர்மலா பெரியசாமி, பாத்திமா பாபு அதிமுகவில் இணைந்தனர்". *இந்து தமிழ் திசை*.
உயிர்வேதியியலில் **நுண்சுவடுத் தனிமம்** (*ultratrace element*) என்பது குறிப்பிட்ட ஓர் உயிரினத்தில் கிராம் ஒன்றுக்கு ஒரு மைக்ரோகிராம் அளவுக்கும் குறைவாக அடங்கியுள்ள தனிமத்தைக் குறிக்கிறது. எடையளவில் இது 0.0001% இலும் குறைவான இருப்பைக் குறிக்கிறது. ஆனால் அவ்வுயிரினத்தின் வளர்சிதை மாற்றத்தில் இத்தனிமம் குறிப்பிடத்தக்க பங்கு வகிப்பதாக இருக்கும்.

சிலிக்கன், நிக்கல், போரான், வனேடியம் , கோபால்ட்டு  போன்ற நுண்சுவடுத் தனிமங்கள் மனித உயிரினத்தில் இருப்பதற்கான சாத்தியங்கள் உள்ளன. இதே போல புரோமின், காட்மியம், புளோரின், ஈயம், இலித்தியம், வெள்ளீயம் போன்றவை பிற உயிரினங்களில் இருப்பதற்கான வாய்ப்புகள் உள்ளன .

இவற்றையும் காண்க
----------------

* இம்மியப் பொருள் (*trace element*)

மேற்கோள்கள்
-----------

1. ↑  J. Mann & A. S. Truswell (editors). Essentials of Human Nutrition (3rd edition, 2007). Oxford: Oxford University Press
2. ↑  Yamada, Kazuhiro (2013). "Chapter 9. Cobalt: Its Role in Health and Disease". in Astrid Sigel. *Interrelations between Essential Metal Ions and Human Diseases*. Metal Ions in Life Sciences. **13**. Springer. பக். 295–320. doi:10.1007/978-94-007-7500-8\_9.
3. ↑  Nielsen, Forrest H. *Ultratrace Elements in Nutrition*, Annual Review of Nutrition Vol. 4: 21-41 (Volume publication date July 1984)
சாதியத்தை, சாதிய ஒடுக்குமுறையை, தீண்டாமையை எதிர்க்கும் பரந்துபட்ட அமைப்புக்களின் கூட்டமைப்பாக **தீண்டாமை ஒழிப்பு வெகுஜன இயக்கம்** 1966-1967 ஆம் ஆண்டுகள் காலப்பகுதியில் உருவானது. குறிப்பாக பொதுவுடமைவாதிகளும், பொதுவுடமைக் கொள்கைச் சரா ஜனநாயக முற்போக்காளர்களும் ஒருங்கே இனைந்து செயற்படக்கூடிய தளமாக இந்த இயக்கம் உருவாக்கப்பட்டது. இந்த இயக்கத்தின் முதல் மாநாடு 1967-10-21 அன்று யாழில் நடைபெற்றது. எஸ். ரி. என். நாகரட்ணம் தலைவராகத் தெரிவு செய்யப்பட்டார்.

செயற்பாடுகள்
------------

* கோயில், தேநீர்கடை பிரவேசம்
* எதிர்ப்புப் போராட்டங்கள்
* ஓவியக் கண்காட்சி
* கலை இலக்கியச் செயற்பாடுகள்: கவிதை, சிறுகதை, புதினம், நாடகம்,
* அரசியல் செயற்பாடுகள்

விளைவுகள்
---------

பொது இடங்களில் தீண்டாமையை ஒழிப்பதில் தீண்டாமை ஒழிப்பு வெகுஜன இயக்கம் முக்கிய பங்காற்றியது.

மேற்கோள்கள்
-----------

1. ↑  சி. கா செந்திவேல், ந. இரவீந்திரன். 1989). இலங்கையில் சாதியமும் அதற்கெதிரான போராட்டங்களும். சென்னை: தெற்குப் பதிப்பகம்.
2. ↑  சி. கா செந்திவேல், ந. இரவீந்திரன். 1989). இலங்கையில் சாதியமும் அதற்கெதிரான போராட்டங்களும். சென்னை: தெற்குப் பதிப்பகம்.
சங்ககாலச் சேர வேந்தர் ஆட்சிக் காலத்தை ஆய்வுநோக்கில் ஒப்பிட்டுப் பார்த்து அவர்கள் ஆண்ட காலத்தை நிரல் படுத்திக் காட்டிய மூன்று தொகுப்புகளை ந. சி. கந்தையா பிள்ளை தன் காலக்குறிப்பு அகராதி என்னும் நூலில் தந்துள்ளார். 

1. கா. சுப்பிரமணிய பிள்ளை எழுதிய இலக்கிய வரலாறு என்னும் நூலில் குறிப்பிட்டுள்ள தொகுப்பு.
2. கலைக்களஞ்சியத்தில் காணப்படும் குறிப்பு
3. சேச அய்யர் குறிப்பு

அடிப்படை
--------

இவை மூன்றுமே இமயவரம்பனாகிய செங்குட்டுவன் விழா எடுத்த நாளில் கண்ணகி-தெய்வம் வந்திருந்து வாழ்த்தியது போல, தான் தன் நாட்டில் இதே நாளில் விழா எடுக்கும் காலத்தில் வந்திருந்து வாழ்த்த வேண்டும் எனக் கயவாகு மன்னன்  கேட்டுக்கொண்டதாக வரும் செய்தியை  அடிப்படையாகக் கொண்டவை. 

கயவாகு காலத்தை வைத்து சிலப்பதிகாரச் செங்குட்டுவன் காலம் கி.பி. 180-ல் முடிவுறுவதாகச் சுப்பிரமணிய பிள்ளை, சேச அய்யர் ஆகிய இருவரும் கொண்டுள்ளனர்.

வேறுபட்ட கருத்துக்கள்
---------------------

பதிற்றுப்பத்து ஐந்தாம் பத்தின் பாட்டுடைத் தலைவன் கடல்பிக்கு ஓட்டிய வேல்கெழு குட்டுவன் என அதன் பதிகம் குறிப்பிடுகிறது. அவன் கடவுள் பத்தினிக்குக் கற்சிலை அமைத்ததையும் அது குறிப்பிடுகிறது. பரணர் பாடிய பதிற்றுப்பத்துப் பாடல்கள் பத்திலும் இந்தச் செய்தி இல்லை. பதிற்றுப்பத்து நூலைத் தொகுத்தவர் இச் செய்தியை இணைத்துள்ளார். 

பதிகம் தொகுத்தவர் பிற்காலத்தவர் எனக் கொண்டு இவரது கருத்தை ஏற்றுக்கொள்ளாத கா. சு. பிள்ளை கண்ணகிக்குச் சிலை அமைத்த சேரன் செங்குட்டுவன் காலம் கி.பி. 180 எனக் குறிப்பிட்டு கடல்பிறக்கு ஓட்டிய வேல்கெழு குட்டுவன் காலத்தைக் கி.மு. 180-125 எனக் காட்டுகிறார். அய்யர் இருவரையும் ஒருவர் எனக் கொண்டுள்ளார். 

இதனால் இருவேறு வகையான காலக் குறியீடுகள் தோன்றியுள்ளன.

கோட்பாடுகள்
-----------

மேலும் கா.சு.பிள்ளை குறிப்பில் தொண்டி-அரசர் என்னும் பாகுபாடும், அய்யர் குறிப்பில் வஞ்சி-அரசர் என்னும் பாகுபாடும் உள்ளன. இவற்றில் சில குழப்பங்கள் உள்ளன. 

குழப்பங்களை நீக்கிக் காலத்தைக் கணிக்க விக்கிப்பீடியாவில் உள்ள புலவர் கால மன்னர் என்னும் தொகுப்பைப் பயன்படுத்துதல் நலம்.

மேலும் காணலாம்
--------------

* கஜபாகு காலம்காட்டி முறைமை

மேற்கோள் குறிப்பு
-----------------

1. ↑  கந்தையா பிள்ளை, ந. சி. காலக்குறிப்பு அகராதி, ஆசிரியர் நூற்பதிப்புக் கழகம் – வெளியீடு, 1960
2. ↑  Kujja Naga
3. ↑  
‘கடல்சூழ் இலங்கை கயவாகு வேந்தன்’ அரும் சிறை நீங்கிய ஆரிய மன்னரும்,   

பெரும் சிறைக்கோட்டம் பிரிந்த மன்னரும்,   

குடகக் கொங்கரும், மாளுவ வேந்தரும்,   

கடல் சூழ் இலங்கைக் கயவாகு வேந்தனும்,   

‘எம் நாட்டு ஆங்கண் இமையவரம்பனின்   

நல்நாள் செய்த நாள் அணி வேள்வியில்   

வந்து ஈக’ என்றே வணங்கினர் வேண்ட  

"பத்தினித் தெய்வத்தின் அருள்வாக்கு"  

‘தந்தேன் வரம்!’ என்று எழுந்தது ஒரு குரல் (சிலப்பதிகாரம் வரந்தரு காதை)
தெனாலி ராமன் சிலை, தெனாலி நகராட்சி மன்றம் அருகில்
**தெனாலி** (**Tenali**) இந்தியாவின் ஆந்திரப் பிரதேச மாநிலத்தின் குண்டூர் மாவட்டத்தில், தெனாலி வருவாய் வட்டத்தில் அமைந்த நகராட்சி மன்றத்துடன் கூடிய நகரம் ஆகும். தெனாலி நகரம் கலை, பண்பாடு, நாடகம் ஆகியவற்றிற்காக புகழ்பெற்றததால் இதனை **ஆந்திராவின் பாரிஸ்** என்ற புனைப்பெயருடன் குறிப்பிடப்படுகிறது.   ஆந்திரப் பிரதேசத் தலைநகர் வலயத்தில் தெனாலி நகரம் அமைந்துள்ள தெனாலி நகரத்தின் மக்கள்தொகை 1,64,937 ஆகும். விஜயநகரப் பேரரசர் அவையில் இருந்த பெரும்புலவர்களில் இந்நகரத்தின் தெனாலி இராமனும் ஒருவராவர்.

புவியியல்
---------

ஆந்திரப் பிரதேசத்தின் கடற்கரை பகுதியில் அமைந்த தெனாலி நகரம், குண்டூரிலிருந்து கிழக்கே 28 கிமீ தொலைவிலும், விஜயவாடாவிற்கு தெற்கே 37 கிமீ தொலைவிலும் உள்ளது.

மக்கள்தொகை பரம்பல்
------------------

2011ம் ஆண்டின் மக்கள்தொகை]] கணக்கெடுப்பின் படி, 43,604 வீடுகள் கொண்ட தெனாலி நகரத்தின் மொத்த மக்கள்தொகை 1,64,937 ஆகும். அ81,427 அதில் ஆண்கள் 81,427 ஆகவும்; பெண்கள் 83,510 ஆகவும் உள்ளனர். பாலின விகிதம்]] 1000 ஆண்களுக்கு 1026 பெண்கள் வீதம் உள்ளனர். ஆறு வயதிற்குட்பட்டோர் 14,340 ஆகவுள்ளனர். மக்கள்தொகை அடர்த்தி, ஒரு சதுர கிலோ மீட்டரில் 9,950 மக்கள் வாழ்கின்றனர். சராசரி எழுத்தறிவு 82.75 % ஆக உள்ளது.  தெனாலி மக்கள்தொகையில் இந்துக்கள் 1,38,156 (83.76%) ஆகவும், இசுலாமியர்கள் 21,619 (13.11 %) ஆகவும், பிறர் 3.12% ஆகவும் உள்ளனர்.

நிர்வாகம்
---------

### உள்ளாட்சி நிர்வாகம்

தெனாலி நகராட்சி அலுவலுகம்
1909ம் ஆண்டில் நிறுவப்பட்ட தெனாலி நகராட்சி மன்றம், சிறப்பு நிலை நகராட்சியாக வகைப்படுத்தப்பட்டுள்ளது. தெனாலி நகராட்சியின் பரப்பளவு 16.63 சதுர கிலோ மீட்டர் ஆகும். 40 நகராட்சி மன்ற உறுப்பினர்கள் கொண்ட தெனாலி நகராட்சி மன்றத்தில் 17 பொதுப்பிரிவு வார்டுகளும், 23 இடஒதுக்கீடு வார்டுகளில், 4 பட்டியல் சமூகத்தினருக்கும், 2 பட்டியல் பழங்குடி மக்களுக்கும், 14 பிற்படுத்தவர்களுக்கும் ஒதுக்கப்பட்டுள்ளது.

### அரசியல்

தெனாலி நகரம் தெனாலி சட்டமன்றத் தொகுதிக்கும், குண்டூர் நாடாளுமன்றத் தொகுதிக்கும் உட்பட்டதாகும்.

போக்குவரத்து
------------

தெனாலி தொடருந்து நிலையம்
தெனாலி சந்திப்பு தொடருந்து நிலையம் குண்டூர் மற்றும் விஜயவாடா நடுவில் உள்ளது.

மேற்கோள்கள்
-----------

1. ↑  "Municipality Profile | Tenali Municipality". *tenali.cdma.ap.gov.in*. 4 நவம்பர் 2016 அன்று மூலம் பரணிடப்பட்டது. 4 November 2016 அன்று பார்க்கப்பட்டது.
2. ↑  "Census 2011". The Registrar General & Census Commissioner, India. 1 August 2014 அன்று பார்க்கப்பட்டது.
3. ↑  "About Tenali". *VGTM Urban Development Authority*. 21 August 2015 அன்று மூலம் பரணிடப்பட்டது. 26 February 2016 அன்று பார்க்கப்பட்டது.
4. ↑  Samuel Jonathan, P (12 November 2008). "Big Cinema comes to Andhra Paris". *The Indian Express*.. பார்த்த நாள்: 1 April 2016.
5. ↑   Tenali City Census 2011 data]
6. ↑  "Municipality wards" (PDF). *Andhra PRadesh – State Election Commission*. 6 செப்டம்பர் 2019 அன்று மூலம் (PDF) பரணிடப்பட்டது. 27 June 2016 அன்று பார்க்கப்பட்டது.
7. ↑  "The Constitution (Seventy-Fourth Amendment) Act, 1992". *India Code*. Ministry of Law and Justice, Legislative Department. 28 March 2016 அன்று பார்க்கப்பட்டது.
8. ↑  Tenali Junction railway station

வெளி இணைப்புகள்
---------------

* தெனாலி இரயில்வே கால அட்டவணை
* Tenali bus timings
* Tenali to Vijayawada bus timings
* Tenali to repalle buses
* Tenali to guntur buses
**நிவாரி** (**Niwari**) இந்தியாவின் மத்தியப் பிரதேச மாநிலத்தின் புந்தேல்கண்ட் பிரதேசத்தில் அமைந்த நிவாரி மாவட்டத்த்தின் நிர்வாகத் தலைமையிடமும், நகராட்சியுடன் கூடிய நகரம் ஆகும். இந்நகரம் உத்தரப் பிரதேச மாநில எல்லையில் உள்ள ஜான்சி மாவட்டம் மற்றும் மகோபா மாவட்டம் அருகே உள்ளது. இந்திய விடுதலைக்கு முன்னர் நிவாரி நகரம் ஓர்ச்சா சமஸ்தானத்தில் இருந்தது.

மக்கள்தொகை பரம்பல்
------------------

15 வார்டுகளும், 4,579 வீடுகளும் கொண்ட நிவாரி நகரத்தின், 2011-ஆம் ஆண்டின் மக்கள் தொகை கணக்கெடுப்பின் படி, மொத்த மக்கள்தொகை 23,724 ஆகும். அதில் ஆண்கள் 12,440; பெண்கள் 11,284 ஆகவுள்ளனர். பாலின விகிதம் 1000 ஆண்களுக்கு 907 பெண்கள் வீதம் உள்ளனர். ஆறு வயதிற்குட்பட்ட குழந்தைகள் 2919 (12.30%) ஆகவுள்ளனர். குழந்தைகள் பாலின விகிதம் 1000 ஆண் குழந்தைகளுக்கு, 822 பெண் குழந்தைகள் வீதம் உள்ளனர். சராசரி எழுத்தறிவு 77.16% ஆகவுள்ளது. 
மக்கள்தொகையில் இந்துக்கள் 94.85%, முஸ்லீம்கள் 4.47% மற்றவர்கள் 0.68% ஆகவுள்ளனர்.

இதனையும் காண்க
--------------

* ஓர்ச்சா சமஸ்தானம்

மேற்கோள்கள்
-----------

1. ↑  Niwari Population Census 2011
**பாத்தேறல் இளமாறன்** (பிறப்பு: சனவரி 2 1945) இவர் ஒரு சிங்கப்பூர் தமிழ் எழுத்தாளராவார். தமிழகத்தின் தஞ்சை மாவட்டம், பட்டுக்கோட்டைக்கு அருகிலுள்ள நாட்டுச்சாலையில் பிறந்த இவர் தனது 12வது வயதில் சிங்கப்பூருக்கு புலம்பெயர்ந்துவந்தார். இவருக்கு கண்ணகி. தமிழ்க்கோதை. கலைச் செல்வி, மணிமாற செல்வன் எனும் அன்புச் செல்வங்களுளர்.

வகித்த பதவிகள்
--------------

இவர் சிங்கப்பூர் எழுத்தாளர் கழகத்தின் உறுப்பினராகவும் பின்பு செயலாளராகவும், துணைத் தலைவராகவும், கொள்கை முழக்கம் எனும் திங்கள் இதழில் ஆசிரியராகவும், மற்றும் பல தனித் தமிழ்ப் பண்பாட்டு இயக்கங்களிலும் தன்னை இணைத்துக் கொண்டு பணியாற்றியுள்ளார்.

இலக்கியப் பணி
-------------

சிறுவயதில் காடு காக்கப் போகும் போது பாட்டுப் புத்தகங்களை எடுத்துச் சென்று உரத்த குரலில் பாடும் பழக்கத்தை உடையவராக இவர் காணப்பட்டார். பின்பு சிங்கப்பூர் வந்து தமிழார்வம் மிகுந்த ஒரு குடும்பத்தில் சமையல் உதவியாளராகச் சேர்ந்த இவருக்கு அதிகமான புத்தகங்களை வாசிக்கக்கூடிய ஒரு சூழ்நிலை அங்கு உருவானது. அதைப் பயன்படுத்திக் கொண்டு யாப்பிலக்கணத்தைக் கற்றுத் தேர்ந்தார். ஆரம்பத்தில் தமிழ் முரசு மாணவர்மணிமன்றத்தில் துணுக்குகள் எழுதிவந்த இவரின் முதல் கவிதை 1964ல் தமிழ் மலரில் வெளியானது. சுமார் ஆயிரத்திற்கும் மேற்பட்ட கவிதைகளையும், பாடல்களையும், 10க்கும் மேற்பட்ட சிறுகதைகளையும் எழுதியுள்ள இவர் வானொலி, தொலைக்காட்சி போன்றவற்றிலும் பாடல்களை எழுதியுள்ளார்.

எழுதியுள்ள நூல்கள்
------------------

--220.255.2.135 22:34, 27 சனவரி 2014 (UTC)====கவிதைத் தொகுப்புகள்====

* காவடிப் பாடல்கள்
* திங்கள்
* பாத்தேறல்
* நினைக்க சுவைக்க

#### சிறுவர் பாடல்கள்

* மழலையர் பாடல்கள்

#### ஒலிநாடாக்கள்

* முருகன் பாடல்கள்
* மழலையர் பாடல்கள்
* பட்டுக்கோட்டை பாடல்கள்
* மாமாரி மாகாளி

பெற்ற விருதுகளும். கௌரவங்களும்
------------------------------

* பாத்தேறல் பட்டம் (1989)

உசாத்துணை
---------

* சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
இஞ்சி வேர்கள்
**சேமிப்பு வேர்கள்** (English: Underground storage organ) என்பவை சில தாவரங்களின் முதன்மை வேர்களோ, வேற்றிட வேர்களோ உணவைச் சேமித்து வைப்பதனால் பருத்து சதைப்பற்றுடன் காணப்படும். அந்த பருத்தப் பாகங்கள் சேமிப்பு வேர்கள் எனவும், வேர்க் கிழங்குகள், கிழங்குவேர்கள் எனவும் அறியப்படுகின்றன. இவ்வகை வேர்கள் காணப்படும் தாவர இனங்கள் வேர்த் தண்டுத் தாவரங்கள் என அழைக்கப்படுகின்றன.

வகைகள்
------

சில வேர்த் தண்டுச் செடிகளில் முதன்மை வேர்களிலேயே சேமிப்பு வேர்கள் காணப்படுகின்றன. அதன் வடிவங்களின் அடிப்படையில் மூன்று வகைகளாக பிரிக்கப்படுகின்றன. கூம்பு வடிவம் (எ.கா கேரட்டு), கதிர்வடிவம் (எ.கா முள்ளங்கி), பம்பர வடிவம் (எ.கா பீட்டுரூட்டு).

அதே போல சில வேர்த் தண்டுச் செடிகளில் வேற்றிட வேர்களிலேயே சேமிப்பு வேர்கள் காணப்படுகின்றன. அவ்வகைத் தாவரங்களின் வேர்க் கிழங்குகளை மூன்று வகையாக பிரிப்பர். கிழங்கு வேர்கள் (எ.கா சர்க்கரை வள்ளி கிழங்கு), கொத்து வேர்கள் (எ.கா டாலியா), முடிச்சு வேர்கள் (எ.கா மஞ்சள்).

குறிப்புகள்
-----------

1. ↑  "தமிழ்நாடு அரசு பாடப் புத்தங்கள்" (PDF). 2015-07-24 அன்று மூலம் (PDF) பரணிடப்பட்டது. 2015-08-29 அன்று பார்க்கப்பட்டது.
**நிழற்றுக் குணகம்** (Shading coefficient) அல்லது **நிழற்றுக் கெழு** என்பது கட்டிடம் ஒன்றில் பொருத்தப்படும் கண்ணாடிப் படல் (சாளரங்கள் போன்றவை) ஒன்றின் செயல்பாடொன்றின் அளவீடு ஆகும். இது கண்ணாடியில் நேரடியாகப் படும் சூரிய ஒளியினால் அதனூடாகச் செல்லும் வெப்ப ஆற்றலுக்கும், தெளிந்த 3 மிமீ தடிப்புள்ள மிதப்புக் கண்ணாடி ஒன்றினூடு செல்லும் வெப்ப ஆற்றலுக்கும் இடையேயான விகிதம் ஆகும். இது சூரிய ஒளி நேரடியாகக் கண்ணாடியில் படும்போது, உட்செல்லக்கூடிய வெப்ப ஆற்றலிலிருந்து எந்த அளவுக்கு கட்டிடத்தின் உட்புறங்களை அது காப்புச் செய்கிறது என்பதற்கான ஒரு சுட்டி ஆகும். நிழற்றுக் குணகத்தின் மதிப்பு 1.00 க்கும் 0.00 க்கும் இடையில் அமையும். நிழற்றுக் குணகத்தில் அளவு குறைந்து செல்லும்போது அது கடத்தும் வெப்பத்தின் அளவு குறைவதுடன் அதன் நிழற்றுத் திறன் கூடும்.

  

கண்ணாடியொன்றின் நிழற்றுக் குணகம் அதன் நிறம், தெறிப்புத்திறன் வீதம் என்பவற்றில் தங்கியுள்ளது. தெறிப்புக் கண்ணாடியில் இது, பயன்படுத்தப்படும் தெறிப்புப் பூச்சின் வகையிலும் தங்கியுள்ளது. வெப்பமுறைப் பூச்சுக் கண்ணாடிகளைவிட அதே போன்ற விசிறல் பூச்சுக் கண்ணாடிகள் குறைவான நிழற்றுக் குணகம் கொண்டவை. நிழற்றுக் குணகம் சாளரம் போன்றவற்றின் கண்ணாடிப் பகுதியூடாகச் செல்லும் ஆற்றலை மட்டுமே கவனத்தில் கொள்கிறது. அவற்றின் சட்டங்கள் ஊடாகக் கடத்தப்படும் ஆற்றல் கணிப்புக்கு எடுத்துக்கொள்ளப்படுவது இல்லை. கட்டிடங்களுக்கான கண்ணாடிகளைத் தெரிவு செய்வதில் நிழற்றுக் குணகத்தின் பங்கு முக்கியமானது. சிறப்பாக உயர்ந்த வெப்பநிலைகளைக் கொண்ட பகுதிகளில் இது கூடிய முக்கியத்துவம் பெறுகிறது. இது நேரடியாக விழும் சூரிய ஆற்றலுடன் தொடர்புடையது ஆதலால், நேரடியான சூரிய ஒளி இல்லாத இடங்களில் கட்டிடங்களுக்கான வெளிப்புறக் கண்ணாடிகளின் தெரிவில் நிழற்றுக் குணகத்தின் தாக்கம் மிகவும் குறைவானது ஆகும்.

  

தற்காலத்தில் நிழற்றுக் குணகத்துக்குப் பதிலாக, சூரிய வெப்ப ஈட்டக் குணகம் (solar heat gain coefficient) என்னும் அளவீட்டைப் பயன்படுத்துகின்றனர் எனினும், நிழற்றுக் குணகத்தின் பயன்பாடு முற்றாக இல்லாமல் போய்விடவில்லை. நிழற்றுக் குணகத்தை 0.87 ஆல் பெருக்குவதன் மூலம் அதற்கு ஈடான சூரிய வெப்ப ஈட்டக் குணகத்தின் அண்ணளவான மதிப்பைப் பெறலாம்.

இவற்றையும் பார்க்கவும்
----------------------

* குணகம்
* வெப்பக்காப்புக் கண்ணாடி
**பாத்திமா முஜிப் பில்கீசு** (ஆங்கிலம்:*Fatima Mujib Bilqees*; உருது: دانشمند فاطمہ مجیب بلقیس) பாக்கித்தானிய அறிவியலாளர், ஒட்டுண்ணியியல், குறிப்பாக குடற்புழுவியலில் நிபுணத்துவம் பெற்றவர் ஆவார்.

ஆரம்ப கால வாழ்க்கை
------------------

பில்கீசு பிப்ரவரி 10, 1936-ல் பிறந்தார். இவர் 1966-ல் தொராண்டோ பல்கலைக்கழகத்தில் ஒட்டுண்ணியியல் துறையில் முனைவர் பட்டம் பெற்றார். தனது உயர் முனைவர் பட்டம் அமெரிக்க ஐக்கிய நாட்டிலும் கராச்சி பல்கலைக்கழகத்திலும் 1979-ல் பெற்றார். இவர் ஜெர்மனியின் உலக கலாச்சார குழுவின் பட்டயத்தினை பெற்றவர் ஆவார்.

தொழில்
------

பில்கீசு உருது மொழியில் அறிவியல் ஆய்வுக் கட்டுரைகளை வெளியிடுவதன் மூலம் ஒரு அறிவியலாளராகத் தனது வாழ்க்கையைத் தொடங்கினார். இவர் இந்த மொழியில் 75க்கும் மேற்பட்ட அறிவியல் கட்டுரைகளை வெளியிட்டார். இவர் ஆங்கில மொழியில் 500க்கும் மேற்பட்ட ஆய்வுக் கட்டுரைகள் மற்றும் பல புத்தகங்களை வெளியிட்டுள்ளார்.

பில்கீசு 1985-ல் *பாக்கித்தான் ஜர்னல் ஆப் பாராசிட்டாலஜியை* நிறுவினார். இது இந்தத் துறையில் பன்னாட்டு ஆராய்ச்சிப் பணிகளை வெளியிடுகிறது. ஒட்டுண்ணிக் குழுக்களின் அனைத்து அம்சங்களையும் பற்றிய ஆய்வுக் கட்டுரைகள், மற்றும் நூல்விவரங்களை உள்ளடக்கிய இந்த இதழ் ஆண்டுக்கு இருமுறை வெளியிடப்படுகிறது.

*ஹெல்மின்தாலஜிக்கல் சொசைட்டி ஆஃப் வாஷிங்டன்* மற்றும் வளரும் உலகத்திற்கான அறிவியல் பெண்களுக்கான அமைப்பு போன்ற பல்வேறு கல்விச் சங்கங்களில் உறுப்பினராகவும் பில்கீசு இருந்தார். பாக்கித்தானின் விலங்கியல் சங்கத்தில் 'துணைத் தலைவராக (தெற்கு)' பணியாற்றினார்.

தனிப்பட்ட வாழ்க்கை
------------------

பில்கீசுக்கு இரண்டு மகள்கள் இருந்தனர்.

பில்கீசு பிப்ரவரி 7, 2016 அன்று தனது 79 வயதில் இறந்தார்.

கவுரவம்
-------

பில்கீசு 1000 புழுக்கள் வகையினைக் கண்டுபிடித்துள்ளார். இதில் 40 புதிய சிற்றினங்களுக்கு இவரின் பெயரிடப்பட்டுள்ளன. பலுசிஸ்தான் பல்கலைக்கழகம், பெண்களுக்கான ஜின்னா பல்கலைக்கழகம், பெடரல் உருது பல்கலைக்கழகம் மற்றும் சிந்து பல்கலைக்கழகம் உள்ளிட்ட பலவற்றில் முனைவர் பட்ட ஆய்வுத் திட்டங்களை மேற்பார்வையிட்டதால், பல பல்கலைக்கழகங்களில் முனைவர் பட்ட ஆசிரியர்களை உருவாக்கியதில் இவருக்குப் பெரும் பங்குண்டு.

விருதுகள்
---------

பில்கீசு தனது கல்விப் பணிக்காகப் பின்வரும் முக்கிய விருதுகளைப் பெற்றார்:

* பாக்கித்தானின் விலங்கியல் சங்கத்தின் வாழ்நாள் சாதனையாளர் விருது. *ஒட்டுண்ணியியல் துறையில் இவரது வாழ்நாள் ஆராய்ச்சி பங்களிப்புகளை* அங்கீகரிப்பதற்காக வழங்கப்பட்டது
* கராச்சி பல்கலைக்கழகத்தால் தாவர நெமட்டாலஜியில் அறிவியல் பங்களிப்புக்கான கேடயம்
* கராச்சி பல்கலைக்கழகத்தின் *நிஷான்-இ-அஸ்மத்-இ-இல்ம்*
* விலங்கியல் துறையில் அவரது ஆராய்ச்சிப் பங்களிப்பை அங்கீகரிப்பதற்காக பாக்கித்தான் அறிவியல் அகாதமியின் தங்கப் பதக்கம்
* பாக்கித்தான் ஜனாதிபதியிடமிருந்து பெண் விஞ்ஞானி விருது.

மேற்கோள்கள்
-----------

1. 1 2 3 4 5 6 7 8 9 10  Khan, Aly; Nisa, Noor. "OBITUARY NOTE". *Zoological Society of Pakistan*. .
2. 1 2  "Fatima Bilqees Mujib". *The Organization for Women in Science for the Developing World*.
3. 1 2  Khan, A.; Ghazi, R. R.. "Uroproctepisthmium bilqeesae n.sp. (Digenea: Echinostomatidae) in a bird from Sindh, Pakistan". *International Journal of Biology and Biotechnology (Pakistan)* **12**. பன்னாட்டுத் தர தொடர் எண்:1810-2719. .
4. ↑  "ABOUT PAKISTAN JOURNAL OF PARASITOLOGY (PJP)". *PAKISTAN JOURNAL OF PARASITOLOGY*.
***சேரந்தீவத்தின் மூன்று இளவரசர்கள்*** என்று தமிழில் அறியப்படும் *The Three Princes of Serendip* என்ற கதை, 1557ல் மிசெல் திரமெஃசினோ இத்தாலிய மொழியில் *Peregrinaggio di tre giovani figliuoli del re di Serendippo* என்ற பெயரில் வெனிசு மாநகரில் வெளியிட்ட கதையின் ஆங்கில மொழிபெயர்ப்பாகும். திரமெஃசினோ இந்தக் கதையை கிறிசுதொபெரொ அரெமீனோ என்பவரிடமிருந்து கேட்டதாகச் சொன்னார். அமீர் குசுரௌ 1302ல் எழுதிய *அசுத்து பிகித்து* (Hasht-Bihisht) என்ற பாரசீக மொழி விந்தைக்கதையின் முதல் தொகுப்பிலிருந்து இத்தாலிய மொழிக்குப் பெயர்த்து எழுதியவர் அரெமீனோ. பிரான்சிய மொழி வழியாக ஆங்கிலத்துக்கு வந்த இந்தக் கதையின் ஆங்கில மொழிபெயர்ப்பு தற்போது அச்சில் இல்லை.
இலங்கைத் தீவுக்குப் பாரசீகத்திலும் உருதுவிலும் உள்ள *சேரந்தீவம்* என்ற பெயர் சமஸ்கிருதத்தில் தங்கத்தீவு என்று பொருள்படும் *ஸ்வர்ணத்வீபா* என்ற சொல்லிலிருந்தோ அல்லது முதன்முதல் "சேரன் தீவு" என்ற தமிழ்ச் சொல்லிலிருந்தோ வந்திருக்கலாம். இதற்கு மாறாக சிலர் இந்தச் சொல் "சிங்கள இனம் வாழுமிடம்" என்று பொருள்தரும் *ஸிம்ஹலத்வீபா* என்ற சொல்லிலிருந்து வந்தது என்று கருதுகிறார்கள்.

மேற்கோள்கள்
-----------

1. ↑  See Ben-Amos, Dan; et al. (2006). *Folktales of the Jews: Tales from Eastern Europe*. Jewish Publication Society. பக். 318. பன்னாட்டுத் தரப்புத்தக எண்:0-8276-0830-6. , accessible
2. ↑  e.g. Remer, T. G. Ed. (1965) Serendipity and the Three Princes of Serendip; From the
Peregrinaggio of 1557. University of Oklahoma Press, Norman, OK. and Hodges, E. J. (1964) The Three Princes of Serendip. Atheneum, New York.

வெளி இணைப்புக்கள்
-----------------

* The meanings of "Serendip" பரணிடப்பட்டது 2014-07-12 at the வந்தவழி இயந்திரம்
* Link to Amazon listing of "The Three Princes of Serendip", by Elizabeth Jamison Hodges (out of print)
நேதாவலி
**நேத்ராவலி வனவிலங்கு சரணாலயம்** இந்தியாவின் தென்கிழக்கு கோவாவில் அமைந்துள்ளது.  இது மேற்குத் தொடர்ச்சி மலையின் முக்கியமான பகுதிகளில் ஒன்றாகும். இச்சரணாலயம் சுமார் 211 கி.மீ 2 பரப்பளவில் அமைந்துள்ளது. நேத்ராவலி அல்லது நேதுர்லி என்பது சூஆரி நதியின் முக்கியமான துணை நதியாகும். இந்நதி இந்த சரணாலயத்தில் உருவாகிறது. இச்சரணாலயத்தில் பெரும்பாலும் ஈரமான இலையுதிர் தாவரங்களைக் கொண்ட காடுகளும், பசுமையான, பகுதி பசுமையான வாழ்விடங்கள் அமைந்துள்ளன. இச்சரணாலயத்தில் அனைத்து காலங்களிலும் நீர் வரத்துள்ள இரண்டு நீர்வீழ்ச்சிகள் உள்ளன.

அமைவிடம்
--------

நேத்ராவலி வனவிலங்கு சரணாலயம் கோவா மாநிலத்தில், கோவா விமான நிலையத்திலிருந்து 65 கி.மீ தூரத்தில் தென்கிழக்கு கோவாவின் சங்கும் வட்டத்தில் உள்ள வெர்லெமில் அமைந்துள்ளது. இதன் கிழக்குப்பகுதியில் கர்நாடகத்தின் தண்டேலி-அன்ஷி புலி பாதுகாப்பகமும், தென்பகுதியில் கோவாவில்கோட்டிகாவோ வனவிலங்கு சரணாலயமும், வடக்குப் பகுதியில் பகவான் மகாவீர் சரணாலயமும் அமைந்துள்ளது.கோவாவின் மேதி வனவிலங்கு சரணாலயமும் கர்நாடாகாவின் பிம்காட் வனவிலங்கு சரணாலயமும் அருகே அமைந்துள்ளது.

தாவரங்கள் மற்றும் விலங்கினங்கள்
-------------------------------

இந்த சரணாலயத்தில் வளமான வாழ்விடங்கள், ஏராளமான வற்றாத நீரோடைகள் உள்ளதன் காரணமாகப் பாலூட்டிகள் அதிக அளவில் காணப்படுகின்றன. இந்தியன் காட்டெருமை (*போஸ்* காரசு),  மலபார் மாபெரும் அணில் (*ரதுஃபா இண்டிகா* ),  நான்கு கொம்புகள் கொண்ட மான் அல்லது சவுசிங்கா (*டெட்ராசெரஸ் குவாட்ரிகார்னிஸ்* ), சிறுத்தை (*பாந்தெரா பர்தஸ்* ), கருப்பு தேன் கரடி உள்ளிட்ட வேட்டை விலங்குகள், தாவர உண்ணிகள் இந்த சரணாலயத்தில் காணப்படுகின்றன. பறவைகளில் அரிய மலேய இரவு நாரை (*Gorsachius melanolophus)*, நீலகிரி கருப்பு புறா (*கொலம்பாஸ் எல்பினிஸ்டோனி*), மலை இருவாட்சி ( *Buceros bicornis* ), சாம்பல் தலை கொண்டைக்குருவி (*பைக்னோனோட்டசு பிரியேசெப்பாலசு)* வெள்ளை வயிற்று நீல ஈ பிடிப்பான் (*சையோரினிசு பாலிபெசு*, வயநாட்டுச் சிரிப்பான் (*காருலாக்சு டெலெசெட்ரி*), *வெள்ளை வயிற்று வால் காக்கை* (*டெண்ட்ரோசிட்டா லுகோகாசுட்ரா*), கருஞ்சிவப்பு சிலம்பன் (*டர்டோய்டுசு சப்ரூபா*) முதலியன அதிகமாகக் காணப்படுகின்றன. இச் சரணாலயத்தில் அரிய பட்டாம்பூச்சி இனங்களும் காணப்படுகின்றன. இவற்றில் முக்கியமானவை: மலபார் தகைவிலான் வாலி (*பேப்பிலியோ லியோமெடான்*) மலபார் மயில் (*பேப்பிலியோ புத்தர்* ), மலபார் மரம் தேவதை (*ஐடியா மலபாரிகா*), தென் அழகி (*டிராய்டெசு மினோசு*), இரட்டைவால் நீலச் சிறகன் (*பாலியுர ஸ்கெர்ய்பெர்*) கருப்பு ராஜா *(சராக்ஸ் சோலன் )* மற்றும் ரெட்ஸ்பாட் டியூக் (*டோப்லா எவெலினா*).

மேற்கோள்கள்
-----------

1. ↑  "Netravali Wildlife Sanctuary - 2020 All You Need to Know BEFORE You Go (with Photos)". *Tripadvisor* (ஆங்கிலம்). 2020-05-08 அன்று பார்க்கப்பட்டது.
2. 1 2  Deshpande, Abhijeet. "Netravali Wildlife Sanctuary". *Times of India Travel*. 2020-05-08 அன்று பார்க்கப்பட்டது.
3. ↑  "Indian Tourism - Netravali Wildlife Sanctuary". *www.indianmirror.com*. 2020-05-08 அன்று பார்க்கப்பட்டது.
4. ↑  "Netravali Wildlife Sanctuary". *WildTrails Recent Sightings | The One-Stop Destination for all your Wildlife Travels* (ஆங்கிலம்). 2017-09-23. 2020-09-30 அன்று மூலம் பரணிடப்பட்டது. 2020-05-08 அன்று பார்க்கப்பட்டது.
5. ↑  "Handbook of the Birds of the World Alive | HBW Alive". *www.hbw.com*. 2020-05-08 அன்று பார்க்கப்பட்டது.
6. ↑  Goa Forest Department, Goa State, India.
**நேத்ரா** (NETHRA) ஒரு இந்திய ஸ்கேட்டிங் சறுக்கு விளையாட்டு விளையாட்டு வீராங்கனை ஆவார்.

பிறப்பு
-------

நேத்ரா தமிழ்நாடு சேலம் மாவட்டத்தில் அம்மாப்பேட்டையில் பார்த்தீபன்-பிரியா தம்பதிக்கு மகளாகப் பிறந்தார்.

பயிற்சி
-------

இரண்டரை வயதிலேயே தனது கால்களில் சக்கரத்தை மாட்டிக்கொண்ட நேத்ரா, மாஸ்டர் விசில் ஊதியதும் மின்னல் வேகத்தில் ஸ்கேட்டிங்கில் பறக்கிறார். வளைவில் சர்ரென்று திரும்பி, நம்மை நோக்கி வரும் நேத்ரா முகமெல்லாம் புன்னகை. நம் மீது மோதுவது போல வந்து சட்டென்று திரும்பிச் செல்கிறார்.

சாதனை
-----

ஸ்கேட்டிங் பயிற்சியை ஆரம்பித்த நேத்ரா, மாவட்ட, மாநில மற்றும் தேசிய அளவிலான போட்டிகளில் பல்வேறு பதக்கங்களைப் பெற்றுள்ளார். சில மாதங்களுக்கு முன்பு கோவாவில் நடைபெற்ற தேசிய அளவிலான ஸ்கேட்டிங் போட்டியில் தங்கப்பதக்கம் வென்றுள்ளார். ஸ்கேட்டிங்கில் இந்தியா சார்பில் சர்வதேச அளவில், நான்கு வயதுக்குட்பட்டோர் பிரிவில் தங்கம் வென்ற சிறுமி என்ற பெருமை நேத்ராவையே சாரும்.

தாய்லாந்தில் நடைபெற்ற சர்வதேச ஸ்கேட்டிங் போட்டி. தற்போது மூன்றரை வயதாகும் நேத்ரா, நான்கு முதல் ஆறு வயதுக்குட்பட்டோருக்கான போட்டியில், 500 மீட்டர் மற்றும் 1000 மீட்டர் பிரிவுகளில் இரண்டு தங்கப்பதக்கங்களை வென்றுள்ளார்.

*சாதனை சிறுமி*

மேற்கோள்கள்
-----------

 சாதனை கட்டுரை
**ராஜகிரி தாவூத் பாட்சா கலை மற்றும் அறிவியல் கல்லூரி** (*Rajagiri Dawood Batcha College of Arts And Science, Papanasam*) 1999-ஆம் ஆண்டில் நிறுவப்பட்டது. இது திருச்சிராப்பள்ளி, பாரதிதாசன் பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது. மேலும் தில்லியில் உள்ள பல்கலைக்கழக மானிய குழுவினால் அங்கீகரிக்கப்பட்ட கல்லூரி. தாவூத் பாட்சா கல்வி மற்றும் தொண்டு அறக்கட்டளை 1998-ஆம் ஆண்டில் நிறுவப்பட்டது. இதன் தலைவரான மருத்துவர் எம்.ஏ. தாவூத் பாட்சா இந்த கல்வி அறக்கட்டளையினை நிறுவினார்.

அமைவிடம்
--------

இக்கல்லூரி தஞ்சாவூர் மாவட்டம், பாபநாசத்தில் சாலியமங்கலம் சாலையில் அமைந்துள்ளது.

படிப்புகள்
----------

### இளநிலை

* ஆங்கிலம்
* தமிழ் இலக்கியம்
* உணவக மேலாண்மை
* உயிர்தொழில்நுட்பவியல்
* உயிர்வேதியியல்
* நுண்ணுயிரியல்
* கணிதம்
* கணினி அறிவியல்
* தகவல் தொழில்நுட்பவியல்
* இயற்பியல்
* காட்சி தொடர்பியல்

### முதுநிலை

* ஆங்கிலம்
* கணினி அறிவியல்
* தகவல் தொழில்நுட்பவியல்

வசதிகள்
-------

இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2019-12-04 அன்று மூலம் பரணிடப்பட்டது. 2019-12-04 அன்று பார்க்கப்பட்டது.
2. ↑
3. ↑